ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ามะพร้าวจากสาธารณรัฐแห่งสหภาพเมียนมาร์พ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของมะพร้าวนำเข้าเพื่อการค้าจากสาธารณรัฐแห่งสหภาพเมียนมาร์เสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้ามะพร้าวจากสาธารณรัฐแห่งสหภาพเมียนมาร์ดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่องเงื่อนไขการนำเข้ามะพร้าวจากสาธารณรัฐแห่งสหภาพเมียนมาร์ พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชที่อนุญาตมะพร้าว (coconut, Cocos nucifera) ตามประกาศนี้ ได้แก่๓.๑ ผลมะพร้าวแก่ปอกเปลือก (mature dehusked coconut)๓.๒ เนื้อมะพร้าวสด (fresh coconut meat)๓.๓ เนื้อมะพร้าวแห้ง (copra)๓.๔ กะลามะพร้าว (coconut shell)๓.๕ กาบมะพร้าว (coconut husk)ข้อ ๔ ศัตรูพืชกักกันที่เกี่ยวข้องศัตรูพืชกักกันของราชอาณาจักรไทยสำหรับมะพร้าวจากสาธารณรัฐแห่งสหภาพเมียนมาร์ได้แก่ ด้วงอิฐ (khapra beetle, Trogoderma granarium)ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐแห่งสหภาพเมียนมาร์ คือ Plant Protection Division ได้รับมอบหมายให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของสาธารณรัฐแห่งสหภาพเมียนมาร์ซึ่งต่อไปในประกาศนี้จะเรียกว่า NPPOข้อ ๖ การขออนุญาตนำเข้า๖.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๖.๒ ผู้มีสิทธิ์ยื่นขอใบอนุญาตนำเข้ามะพร้าวต้องแสดงเอกสารดังต่อไปนี้๖.๒.๑ ใบอนุญาตประกอบกิจการโรงงานจากกรมโรงงานอุตสาหกรรม๖.๒.๒ ทะเบียนพาณิชย์ที่แสดงว่าเป็นผู้ประกอบการแปรรูปมะพร้าว๖.๒.๓ หนังสือบริคณห์สนธิ ในกรณีที่ผู้ขอใบอนุญาตเป็นนิติบุคคล๖.๒.๔ เอกสารที่สำแดงชนิดของสินค้า กำลังการผลิต ปริมาณมะพร้าวที่ต้องใช้ต่อหน่วยสินค้าที่ต้องการผลิตระยะเวลาการผลิตสินค้าที่ต้องการแปรรูป๖.๓ ก่อนออกใบอนุญาตกรมวิชาการเกษตรจะส่งพนักงานเจ้าหน้าที่ไปตรวจสอบสถานที่ตั้งของโรงงาน สถานที่เก็บระยะเวลาของการเก็บในแต่ละครั้ง ปริมาณการใช้ วิธีการผลิตและข้อมูลอื่น ๆ ที่จะนำมาพิจารณาการออกใบอนุญาต๖.๔ ผู้รับใบอนุญาตนำเข้ามะพร้าวต้องปฏิบัติดังต่อไปนี้๖.๔.๑มะพร้าวที่นำเข้าต้องนำไปใช้เพื่อการแปรรูปของผู้รับอนุญาตที่ขออนุญาตนำเข้ามะพร้าวเท่านั้น๖.๔.๒ผู้รับใบอนุญาตต้องจัดทำบันทึกปริมาณการนำเข้าและปริมาณการผลิตสินค้าที่ใช้มะพร้าวมาแปรรูปมาแสดงต่อพนักงานเจ้าหน้าที่เพื่อใช้เป็นข้อมูลในการขออนุญาตนำเข้าในแต่ละครั้งต่อไป๖.๔.๓ ปริมาณการนำเข้าต้องสอดคล้องกับปริมาณการผลิตสินค้าที่ใช้มะพร้าวในการแปรรูป๖.๕ ภายหลังการนำเข้า๖.๕.๑ ผู้รับใบอนุญาตต้องอำ นวยความสะดวกแก่พนักงานเจ้าหน้าที่ของกรมวิชาการเกษตรในการเข้าไปตรวจสอบโรงงานแปรรูปมะพร้าว๖.๕.๒ กรณีที่ผู้นำเข้าฝ่าฝืนหรือไม่ปฏิบัติตามประกาศฉบับนี้จะถูกถอนใบอนุญาตนำเข้าทันทีข้อ ๗ วิธีการขนส่งต้องส่งมะพร้าวมาจากเมืองท่าแห่งหนึ่งในสาธารณรัฐแห่งสหภาพเมียนมาร์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกหรือทางน้ำข้อ ๘ ข้อกำหนดสำหรับการนำเข้า๘.๑ ผลมะพร้าวแก่ปอกเปลือก๘.๑.๑ ต้องปอกเปลือกหรือกาบมะพร้าวออกคงเหลือเฉพาะผนังชั้นกลาง (mesocarp or fibrous husk) ของผลมะพร้าวบางส่วน รูปภาพแสดงลักษณะผลมะพร้าวแก่ปอกเปลือกปรากฏตามเอกสารแนบ๑ ท้ายประกาศนี้๘.๑.๒ ต้องไม่ปรากฏส่วนของก้านใบ หน่อ หรือยอดอ่อน๘.๑.๓ ต้องรมด้วยสารรมเมทธิลโบรไมด์ (Methyl bromide) เพื่อทำลายความงอก ที่อัตรา ดังต่อไปนี้อุณหภูมิอัตรา (กรัมต่อลูกบาศก์เมตร)ระยะเวลา (ชั่วโมง)๒๑ องศาเซลเซียส หรือสูงกว่า๓๒๒๔๑๖ - ๒๐ องศาเซลเซียส๔๐๒๔๑๑ - ๑๕ องศาเซลเซียส๔๘๒๔๑๐ องศาเซลเซียส๕๖๒๔๘.๑.๔ต้องมีใบรับรองการรมเมทธิลโบรไมด์ของผู้ประกอบการที่จดทะเบียนไว้กับ NPPO แนบมาพร้อมกับสินค้าทุกครั้งที่มีการนำเข้า๘.๒ เนื้อมะพร้าวสดและเนื้อมะพร้าวแห้ง๘.๒.๑ เนื้อมะพร้าวสดและเนื้อมะพร้าวแห้งที่จะส่งออกต้องทำการบรรจุเฉพาะในโรงบรรจุสินค้าซึ่งได้จดทะเบียนไว้กับNPPO โดย NPPO ได้ให้การรับรองการปฏิบัติทางโรงงานที่ดีและเหมาะสม(Good Manufacturing Practice, GMP)๘.๒.๒ สำหรับเนื้อมะพร้าวแห้ง ต้องปลอดจากศัตรูพืชกักกัน ได้แก่ Trogoderma granarium๘.๓ กะลามะพร้าวต้องไม่ปรากฏส่วนของเนื้อมะพร้าว๘.๔ กาบมะพร้าวต้องปลอดจากศัตรูพืชหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยข้อ ๙ ข้อกำหนดสำหรับบรรจุภัณฑ์๙.๑ ต้องมัดหรือบรรจุหีบห่อมะพร้าวในบรรจุภัณฑ์ที่ใหม่ สะอาดและปิดมิดชิด๙.๒ ต้องบรรจุมะพร้าวในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้ข้อ ๑๐ การตรวจส่งออก๑๐.๑ ต้องสุ่มตรวจมะพร้าวก่อนส่งออกตามกระบวนการที่เหมาะสมอย่างเป็นทางการและต้องปลอดจากศัตรูพืชในกรณีตรวจพบศัตรูพืชหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยมะพร้าวทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้ว๑๐.๒ กรณีของมะพร้าวแก่ปอกเปลือกต้องดำเนินการรมเมทธิลโบรไมด์ตามอัตราที่กำหนดในข้อ ๘.๑.๓๑๐.๓ กรณีของเนื้อมะพร้าวแห้ง หากตรวจพบศัตรูพืชกักกัน ได้แก่ Trogoderma granarium เนื้อมะพร้าวแห้งทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดTrogoderma granarium ให้หมดสิ้นแล้วข้อ ๑๑ การรับรองสุขอนามัยพืช๑๑.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๑๑.๒ สำหรับมะพร้าวแก่ปอกเปลือก ต้องระบุรายละเอียดการรมเมทธิลโบรไมด์ลงบนใบรับรองสุขอนามัยพืชในส่วนที่เหมาะสมและต้องมีต้นฉบับใบรับรองการรมเมทธิลโบรไมด์แนบมาพร้อมกับใบรับรองสุขอนามัยพืช๑๑.๓ สำหรับเนื้อมะพร้าวแห้ง ต้องระบุข้อความเพิ่มเติม ดังต่อไปนี้ The consignment of copra was produced and prepared for export accordance with conditions for import of coconut from Myanmar to Thailand and have been inspected and found to be free of khapra beetle, Trogoderma granarium๑๑.๔ต้องระบุชื่อวิทยาศาสตร์และชื่อสามัญของมะพร้าวลงบนใบรับรองสุขอนามัยพืชข้อ ๑๒ การตรวจนำเข้า๑๒.๑ เมื่อมะพร้าวถูกขนส่งมาถึงด่านนำเข้าในราชอาณาจักรไทยการตรวจนำเข้ามะพร้าวจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๒.๒พนักงานเจ้าหน้าที่จะสุ่มตัวอย่างมะพร้าวและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักมะพร้าวไว้จนกว่าจะทราบผลจากห้องปฏิบัติการ๑๒.๓ สำหรับมะพร้าวแก่ปอกเปลือก ถ้ามีการนำเข้าจำนวนน้อยกว่า ๑,๐๐๐ ผล ต้องสุ่มตรวจมะพร้าวจำนวน ๔๕๐ ผล หรือสุ่มตรวจมะพร้าวทั้งหมดถ้ามีมะพร้าวจำนวนเท่ากับหรือมากกว่า ๑,๐๐๐ ผลต้องสุ่มตรวจมะพร้าวจำนวน ๖๐๐ ผล๑๒.๔ในกรณีตรวจพบศัตรูพืชหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชบนมะพร้าวด้วยวิธีการที่เหมาะสม (ถ้ามีวิธีกำจัด)๑๒.๕ สำหรับมะพร้าวแก่ปอกเปลือกในกรณีที่ตรวจพบว่ามีการงอกของหน่อหรือยอดอ่อนมะพร้าวทั้งหมดจะถูกส่งกลับหรือทำลาย๑๒.๖ สำหรับเนื้อมะพร้าวแห้ง ในกรณีที่ตรวจพบว่ามีศัตรูพืชกักกันได้แก่ Trogoderma granarium เนื้อมะพร้าวแห้งทั้งหมดจะถูกส่งกลับหรือทำลายกรมวิชาการเกษตรจะแจ้งให้ NPPO ทราบถึงการไม่ปฏิบัติตามข้อกำหนดและขึ้นอยู่กับสภาพการณ์ กรมวิชาการเกษตรอาจจะระงับการนำเข้ามะพร้าวค่าใช้จ่ายในการส่งกลับ ทำลายหรือกำจัดศัตรูพืชให้ผู้ได้รับใบอนุญาตเป็นผู้รับผิดชอบค่าใช้จ่ายทั้งหมดประกาศณ วันที่ ๙ กันยายน พ.ศ. ๒๕๕๘อนันต์สุวรรณรัตน์อธิบดีกรมวิชาการเกษตร[เอกสารแนบท้าย]๑. รูปภาพแสดงลักษณะผลมะพร้าวแก่ปอกเปลือก แนบท้ายประกาศกรมวิชาการเกษตรเรื่อง เงื่อนไขการนำเข้ามะพร้าวจากสาธารณรัฐแห่งสหภาพเมียนมาร์ พ.ศ. ๒๕๕๘ (เอกสารแนบ๑)(ดูข้อมูลจากภาพกฎหมาย)ปริยานุช/ผู้จัดทำ๑๕ ตุลาคม ๒๕๕๘วิศนี/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๓ ง/หน้า ๑๐/๗ ตุลาคม ๒๕๕๘